Cowon

.Cowon Systems, Inc (בעברית: קוֹוֹן מערכות) היא חברת אלקטרוניקה דרום קוריאנית שנוסדה באפריל 1995. בשנים אלה שמה החברה דגש על תחום התוכנה ובשנת 2000 הרחיבה החברה את פעילותה לתחום נגני המולטימדיה הניידים (באנגלית: PMP- Potable Multimedia Player) עם הצגת ה- CW100. בשנת 2000 הרחיבה קוון את פעילותה גם לשוק האמריקאי על ידי הקמת חברת .jetAudio, Inc ששמה שונה מאוחר יותר ל- Cowon America (קוון אמריקה). כיום החברה מתמחה במולטימדיה דיגיטלית כגון וידאו/צליל/קול דיגיטליים (Digital AV2) וטכנולוגית אינטרנט אלחוטית, בנוסף החברה עוסקת גם במערכות ניווט לרכב. החברה שמה דגש במיוחד על התקנים דיגיטליים (נגני PMP ו-MP3) ועל תוכן דיגיטלי (VOD ,MOD, משחקי רשת תלת־ממדיים, jetAudio) בהתבסס על משולש הטכנולוגי של חומרה, תוכנה ותוכן שכן התקנים דיגיטליים ניידים משלבים בתוכם תוכנה ושירותי תוכן. נשיא החברה, מר פארק נמקיו (Park Namkyu) שהיה מהנדס קול ניחן בשמיעה יוצאת דופן ומכונה "אוזני הזהב" בשל יכולתו להבדיל בין רמות שונות של צליל. החברה מיצרת נגני מולטימדיה ניידים (PMP) תחת המותג Cowon ונגני מוזיקה (MP3) תחת המותג iAudio. הנגנים מבוססים על התקן זיכרון בעל נפח גדול המבוסס על דיסק קשיח או נגנים בעלי ממדים קטנים יותר מבוססי זיכרון פלאש. כל הנגנים תומכים בממשק USB 2.0 ומשמשים גם כהתקן אחסון נייד. כמו כן כל הנגנים תומכים בעדכון קושחה מאתר היצרן. כל הנגנים מצוידים במערכת לשיפור והגברת הצליל תחת רישיון BBE Sound, Inc. לאפשרות זאת ניתן לגשת תחת תפריט JetEffect בכל הנגנים. האפשרות כוללת: 5 או 10 ערוצי אקולייזר הניתנים להתאמה אישית, BBE לניקוי הצליל, Mach3Bass להגברת הצלילים הנמוכים, MP Enhance להשלמת צלילים חסרים בקובצי מוזיקה דחוסים, 3D Surround להגברת אפקט תלת־ממדי, Stereo Enhance להדגשת אפקט הסטראו ועוד. Cowon Q5w נגן מולטימדיה בעל מסך מגע LCD רחב בגודל 5 אינץ' עם מעבד AMD Alchemy AU 1250 600 MHz ומערכת הפעלה Windows CE 5.0, תומך ביישומי Office, בעל יכולות אלחוטיות (Wi-Fi ו- Bluetooth) וגלישה באינטרנט. הנגן מוצע בנפח של 40GB או 60GB. בארצות הברית ניתן להשיג תושבת ייעודית לרכב בעלת מקלט GPS מובנה לניווט לווייני. Cowon A3 נגן מולטימדיה שהוא גרסה חדשה יותר לדגם Cowon A2 בעל יכולות משופרות, זמין באירופה ובארצות הברית מספטמבר 2007. מוצע עם דיסק קשיח בנפח 30GB או 60GB או 80GB. Cowon A2 הנגן הוצג לראשונה באוגוסט 2005. זהו נגן המולטימדיה הנייד (PMP) הראשון של החברה בעל מסך LCD רחב בגודל 4 אינץ', הוא מוצע עם דיסק קשיח בגודל 20GB או 30GB ומצויד במאפיינים מתקדמים יחסית כגון: חיבור המאפשר יציאה לטלוויזיה (TV-Out), אפשרות של הקלטה מהטלוויזיה, רדיו FM, הקלטה מהרדיו, הקלטת קול ממיקרופון מובנה או מערוץ נכנס (Line-In) ועוד. Cowon N3 נגן מולטימדיה המשווק בקוריאה בלבד בעל מסך LCD רחב בגודל 7 אינץ', מקלט GPS מובנה לניווט לווייני, מעבד AMD Alchemy AU 1250 600 MHz ומערכת הפעלה WinCE 5.0 עם תמיכה ביישומי Office. COWON O2 נגן מולטימדיה בעל מסך מגע LCD בגודל 4.3 אינץ', מוצע בנפחים: 32GB / 16GB / 8GB. זהו נגן הפלאש הראשון המוצע בנפח 32GB. COWON S9 נגן מולטימדיה חדש ומעוצב בעל מסך מגע רחב AMOLED בגודל 3.3 אינץ', מוצע בנפחים של: 32GB / 16GB / 8GB / 4GB iAUDIO U5 נגן מוזיקה מעוצב, קטן ודק במיוחד בעל מסך LCD צבעוני בגודל 1.8 אינץ' (אינו מציג וידאו), מוצע בנפחים של: 8GB / 4GB / 2GB. iAUDIO 7 נגן מוזיקה בעל מסך LCD צבעוני בגודל 1.3 אינץ' (מציג תמונות וטקסט אך אינו מנגן וידאו) בעל עיצוב שחור בוהק הדומה ל- iAUDIO 6 עם משטח מגע אך עם זיכרון פלאש. לנגן אורך חיי סוללה של עד 60 שעות נגינה, מוצע בנפחים של: 16GB / 8GB / 4GB. COWON D2 נגן מולטימדיה קטן בעל מסך מגע LCD בגודל 2.5 אינץ', משווק בישראל בצבעים שחור ולבן בנפחים של: 16GB / 8GB / 4GB / 2GB ובעל אפשרות של הרחבת הזיכרון באמצעות כרטיס זיכרון חיצוני מסוג SD/SDHC או MMC. הנגן מצויד במאפיינים מתקדמים יחסית כגון: חיבור ליציאה לטלוויזיה (TV-Out), רדיו FM, הקלטה מתוזמנת מהרדיו, הקלטת קול ממיקרופון מובנה או מערוץ נכנס (Line-In), תמיכה ב-16 שפות (כולל עברית מימין לשמאל), מנגן מוזיקה ווידאו, מציג תמונות וטקסט, תומך ביישומים נוספים כמו נגן פלאש, מחשבון מדעי, צייר ומשחקים. והוא תומך בפורמטים רבים. לנגן אורך חיי סוללה של 52 שעות להאזנה למוזיקה או 10 שעות לצפייה בווידאו. בקוריאה נמכרת גרסה המאפשרת קליטת שידורי טלוויזיה דיגיטליים בתקן DMB. iAUDIO F2 נגן מוזיקה בעיצוב של טלפון נייד עם מסך LCD צבעוני בגודל 1.3 אינץ' (מציג תמונות וטקסט אך אינו מנגן וידאו), מוצע בנפחים של: 4GB / 2GB / 1GB. iAUDIO T2 נגן מוזיקה קטן וקל במיוחד בעל מסך OLED צבעוני, ניתן לתלייה על הצוואר באמצעות תצורת אוזניות ייחודית, מוצע בנפחים של: 1GB או 2GB. iAUDIO 6 נגן מוזיקה קטן עם מסך OLED צבעוני בעל דיסק קשיח בגודל 0.85 אינץ' הראשון בעולם בנפח 4GB, הוצג לראשונה בינואר 2006. כל התוכנות ניתנות להורדה בחינם מאתר החברה. JetAudio תוכנת מדיה סנטר לניגון קובצי וידאו ומוזיקה במחשב. התוכנה מאפשרת המרת קובצי וידאו והמרת תקליטורים לקובצי מוזיקה. JetToolbar תוכנה קלה לשימוש המאפשרת פתיחת תוכניות במחשב בצורה פשוטה. JetMailMonitor יישום לבדיקת דואר אלקטרוני המודיע על קבלת הודעה חדשה. JetCast תוכנה המאפשרת שידור מוזיקה דרך האינטרנט. נגן מדיה נייד iriver יצרן נגני מדיה קוריאני מתחרה. iPod נגן מדיה נייד. זון נגן מדיה נייד. מדיה וקבצים בנושא Cowon בוויקישיתוף אתר האינטרנט הרשמי של Cowon BBE Sound, Inc. MP Enhance